smcproject/ml-wiki-sentences huggingface dataset:
ഇവിടെ ജൂലൈ മാസത്തിലെ  ശരാശരി താപനില 100 °F (38 °C) ആയിരിക്കുന്നതും ശിശിരകാലത്തെ  ശരാശരി താപനില 65 °F (18 °C) ആയിരിക്കുന്നതുമാണ്.
നഗരത്തിന്റെ പടിഞ്ഞാറ് ടക്സൺ മലനിരകളിൽ സ്ഥിതിചെയ്യുന്ന സഗ്വാറോ ദേശീയോദ്യാനത്തിൽ തദ്ദേശീയ സഗ്വാറോ കള്ളിമുൾച്ചെടികളുടെ ലോകത്തിലെ ഏറ്റവും വലിയ ശേഖരം കാണപ്പെടുന്നു.
പ്രെസ്കോട്ട് മെട്രോപ്പോളിറ്റൻ പ്രദേശത്തിൽ പ്രെസ്കോട്ട് , കോട്ടൺ വുഡ് , ക്യാമ്പ് വെർഡെ , യവപായി കൗണ്ടി മേഖലയിലെ 8,123 ചതുരശ്ര മൈൽ (21,000 ചതുരശ്ര കിലോമീറ്റർ) പ്രദേശത്തായി ചിതറിക്കിടക്കുന്ന നിരവധി പട്ടണങ്ങൾ എന്നിവ ഉൾപ്പെടുന്നു.
212,635 ജനങ്ങൾ അധിവസിക്കുന്ന ഈ നഗരങ്ങളുടെ കൂട്ടം സംസ്ഥാനത്തെ മൂന്നാമത്തെ വലിയ മെട്രോപ്പോളിറ്റൻ പ്രദേശം രൂപപ്പെടുത്തുന്നു.
പ്രെസ്കോട്ട് നഗരം (ജനസംഖ്യ 41,528) ഫീനിക്സ് മെട്രോപ്പോളിറ്റൻ പ്രദേശത്തിന് 100 മൈൽ (160 കിലോമീറ്റർ) വടക്കുപടിഞ്ഞാറായി സ്ഥിതി ചെയ്യുന്നു.
ഏകദേശം 5,500 അടി (1,700 മീറ്റർ) ഉയരത്തിൽ സ്ഥിതിചെയ്യുന്ന പൈൻ വൃക്ഷ വനങ്ങളാൽ നിബിഢമായ പ്രെസ്കോട്ട് നഗരം ഫീനിക്സ് നഗരത്തേക്കാൾ വളരെ തണുത്ത കാലാവസ്ഥ പ്രദാനം ചെയ്യുന്നു.
ശരാശരി വേനൽക്കാലത്ത് 88 °F (31 °C) ഉം ശീതകാലത്ത് ശരാശരി താപനില 50 °F (10 °C) ഉം ആണ്.
അരിസോണയിലെ നാലാമത്തെ വലിയ മെട്രോപ്പോളിറ്റൻ പ്രദേശത്തിന്റെ കേന്ദ്രമാണ് യുമ.
യുമ കൗണ്ടിയിൽ സ്ഥിതി ചെയ്യുന്ന ഈ നഗരത്തിന് കാലിഫോർണിയ, മെക്സിക്കോ എന്നിവ അതിർത്തി ചമയ്ക്കുന്നു.
അമേരിക്കയിലെ ഏറ്റവും ചൂടുകൂടിയ നഗരങ്ങളിലൊന്നായ ഇവിടെ ജൂലൈ മാസത്തിലെ താപനില ശരാശരി 107 °F (42 °C) ആയിരിക്കുന്നതാണ്.
(ഇതേ മാസത്തിൽ ഡെത്ത് വാലിയിലെ ശരാശരി താപനില 115 °F (46 °C) ആണ്.
വർഷത്തിൽ 90 ശതമാനം ദിവസങ്ങളിലും ഇവിടെ സൂര്യപ്രകാശം പതിക്കുന്നു.
യുമ മെട്രോപ്പൊളിറ്റൻ സ്റ്റാറ്റിസ്റ്റിക്കൽ ഏരിയയിലാകമാനമായി 160,000 ജനസംഖ്യയുണ്ട്.
അമേരിക്കൻ ഐക്യനാടുകളിലെ എല്ലാ പ്രദേശത്തുനിന്നുമുള്ള ശൈത്യകാല സന്ദർശകരെ യുമ ആകർഷിക്കുന്നു.
സമുദ്രനിരപ്പിൽനിന്ന് ഏകദേശം 7,000 അടി (2,100 മീറ്റർ) ഉയരത്തിൽ സ്ഥിതിചെയ്യുന്ന കോക്കോനിനോ കൌണ്ടിയിലെ ഫ്ലാഗ്സ്റ്റാഫാണ് വടക്കൻ അരിസോണയിലെ ഏറ്റവും വലിയ നഗരം.
ഇവിടുത്തെ ബൃഹത്തായ പോണ്ടെറോസ വനങ്ങളും മഞ്ഞണിഞ്ഞ ശരത്കാലവും നയനമനോഹരങ്ങളായ മലനിരകളും അരിസോണയിൽ മാത്രം കാണപ്പെടുന്നതും മറ്റു മരുഭൂ പ്രദേശങ്ങളിൽനിന്നു തികച്ചു വ്യത്യസ്തമായതുമാണ്.
12,633 അടി (3,851 മീറ്റർ) ഉയരത്തോടെ അരിസോണയിലെ ഏറ്റവും ഉയർന്ന പോയിന്റായ ഹംഫ്രീസ് കൊടുമുടി ഉൾപ്പെടുന്നതും അരിസോണ സംസ്ഥാനത്തെ ഏറ്റവും ഉയരം കൂടിയ പർവത നിരയുമായ സാൻ ഫ്രാൻസിസ്കോ കൊടുമുടികളുടെ അടിവാരത്തിലാണ് ഇത് സ്ഥിതി ചെയ്യുന്നത്.
ഗ്രാൻഡ് കാന്യൺ ദേശീയോദ്യാനം , സെഡോണ , ഓക്ക് ക്രീക്ക് കാന്യൺ എന്നിവയുൾപ്പെടെയുള്ള നിരവധി വിനോദസഞ്ചാര ആകർഷണങ്ങളുടെ സാന്നിദ്ധ്യത്താൽ ഫ്ലാഗ്സ്റ്റാഫിന് ശക്തമായ ടൂറിസം മേഖലയുണ്ട്.
നഗരത്തിലെ പ്രധാന കിഴക്കു-പടിഞ്ഞാറൻ പാത യു.എസ്. റൂട്ട് 66 എന്ന ചരിത്ര പാതയാണ്.
134,421 താമസക്കാരുള്ള ഫ്ളാഗ്സ്റ്റാഫ് മെട്രോപ്പോളിറ്റൻ പ്രദേശത്ത് നോർത്തേൺ അരിസോണ സർവകലാശാലയുടെ പ്രധാന കാമ്പസും സ്ഥിതിചെയ്യുന്നു.
“അരിസോണാസ് പ്ലേഗ്രൌണ്ട്” എന്ന അപരനാമത്തിലറിയപ്പെടുന്നതും മൊഹാവേ കൌണ്ടിയിലുൾപ്പെട്ടതുമായ ലേക്ക് ഹവാസു സിറ്റി കൊളറാഡോ നദീതീരത്ത് വികസിച്ച ഒരു നഗരമാണ്.
ഹവാസു തടാകമാണ് നഗരത്തിന്റെ പേരിന് ആധാരം.
ലേക്ക് ഹവാസു സിറ്റിയിൽ 53,000 ജനങ്ങൾ അധിവസിക്കുന്നു.
വലിയ സ്പ്രിംഗ് ബ്രേക്ക് പാർട്ടികൾ, സൂര്യാസ്തമനങ്ങൾ, ലണ്ടൻ ബ്രിഡ്ജ് എന്നിവയ്ക്ക് പ്രസിദ്ധമാണിവിടം.
1963 ൽ റിയൽ എസ്റ്റേറ്റ് വികസിതാവായിരുന്ന റോബർട്ട് പി മക്കുള്ളോച്ച് ആണ് ലേക്ക് ഹവസു സിറ്റി സ്ഥാപിച്ചത്.
ലേക്ക് ഹവാസു സിറ്റിയിൽ മോഹാവേ കമ്യൂണിറ്റി കോളേജ്, എ.എസ്.യു. കോളേജ് എന്നിങ്ങനെ രണ്ടു കോളജുകളുണ്ട്.
2010-ൽ അസോസിയേഷൻ ഓഫ് റിലീജൻ ഡാറ്റ ആർക്കൈവ്സ് റിപ്പോർട്ട് ചെയ്തതു പ്രകാരം അരിസോണയിലെ ഏറ്റവും വലിയ മൂന്നു സാമുദായിക വിഭാഗങ്ങൾ കാത്തലിക് ചർച്ച്, ദി ചർച്ച് ഓഫ് ജീസസ് ക്രൈസ്റ്റ് ഓഫ് ലാറ്റർ-ഡേ സെയ്ന്റ്സ്, നോൺ-ഡിനോമിനേഷണൽ ഇവാഞ്ചലിക്കൽ പ്രൊട്ടസ്റ്റന്റ്സ് എന്നിവയാണ്.
കത്തോലിക്കാ സഭയ്ക്കാണ് അരിസോണയിൽ ഏറ്റവും കൂടുതൽ അനുയായികളുള്ളത് (930,001).
തൊട്ടുപിന്നിൽ 410,263 അനുയായികളുമായി  ചർച്ച് ഓഫ് ജീസസ് ക്രൈസ്റ്റ് ഓഫ് ലാറ്റർ-ഡേ സെയ്ന്റ്സും  അതിനുശേഷം 281,105  അനുയായികളുള്ള നോൺ ഡിനോമിനേഷണൽ ഇവാഞ്ചലിക്കൽ പ്രോട്ടോസ്റ്റന്റുകളുമാണ്.
ഏറ്റവും കൂടുതൽ സഭകളുള്ള മതസംഘടന (836 സഭകൾ) ചർച്ച് ഓഫ് ജീസസ് ക്രൈസ്റ്റ് ഓഫ് ലാറ്റർ-ഡേ സെയ്ന്റ്സ് ഉം തുടർന്ന് സതേൺ ബാപ്റ്റിസ്റ്റ് കൺവെൻഷനുമാണ് (323 സഭകൾ).
അസോസിയേഷൻ ഓഫ് റിലീജിയസ് ഡാറ്റ ആർക്കൈവ്സ് പ്രകാരം 2010 ലും 2000 ലും അനുയായികളുടെ എണ്ണത്തെ അടിസ്ഥാനമാക്കിയുള്ള 15 വലിയ മത വിഭാഗങ്ങൾ ഇവയാണ്: മതം 2010 ലെ സംഖ്യ 2000 ലെ സംഖ്യ കാത്തലിക് ചർച്ച് 930,001 974,884 ദ ചർച്ച് ഓഫ് ജീസസ് ക്രൈസ്റ്റ് ഓഫ് ലാറ്റർ ഡേ-സെയിൻസ് 410,263 251,974 Non-denominational Christian 281,105 63,885 Southern Baptist Convention 126,830 138,516 Assemblies of God 123,713 82,802 United Methodist Church 54,977 53,232 Christian Churches and Churches of Christ 48,386 33,162 Evangelical Lutheran Church in America 42,944 69,393 Lutheran Church–Missouri Synod 26,322 24,977 പ്രെസ്ബിറ്റേറിയൻ ചർച്ച് (U.S.A.) 26,078 33,554 Episcopal Church (United States) 24,853 31,104 Seventh-day Adventist Church 20,924 11,513 Church of the Nazarene 16,991 18,143 Lutheran Congregations in Mission for Christ 14,350 0 ചർച്ചസ് ഓഫ് ക്രൈസ്റ്റ് 14,151 14,471 സമ്പദ്‍വ്യവസ്ഥ
2011 ലെ മൊത്തം സംസ്ഥാന ആഭ്യന്തരോല്പാദനം 259 ബില്യൺ ഡോളർ ആയിരുന്നു.
ഈ തുക വ്യക്തമാക്കുന്നത് അയർലന്റ് , ഫിൻലാൻഡ് , ന്യൂസിലാന്റ് തുടങ്ങിയ രാജ്യങ്ങളെക്കാൾ മികച്ച ഒരു സാമ്പത്തിക വ്യവസ്ഥയാണ് അരിസോണയുടേതെന്നാണ്.
സംസ്ഥാനത്തിന്റെ സമ്പദ്ഘടനയുടെ സങ്കലനം അൽപ്പം വ്യത്യസ്തമാണ്; എന്നിരുന്നാലും ആരോഗ്യ പരിരക്ഷ, ഗതാഗതം എന്നിവ ഏറ്റവും വലിയ മേഖലകളാണ്.
സംസ്ഥാനത്തിന്റെ പ്രതിശീർഷവരുമാനം 40,828 ഡോളർ ആണ്.
ഇത് അമേരിക്കൻ ഐക്യനാടുകളിൽ ഈ സംസ്ഥാനത്തെ 39 ആം സ്ഥാനത്തെത്തിക്കുന്നു.
സംസ്ഥാനത്തെ ശരാശരി കുടുംബ വരുമാനം 50,448 ഡോളറായിരുന്നു, അത് രാജ്യത്തെ സംസ്ഥാനങ്ങളിൽ 22 സ്ഥാനത്തെത്തിക്കുന്നതോടൊപ്പം യു.എസ് ദേശീയ ശരാശരിയേക്കാൾ കുറവാണ്.
സംസ്ഥാനത്തിന്റെ ആദ്യകാല ചരിത്രത്തിൽ അരിസോണയിലെ സമ്പദ്വ്യവസ്ഥ ഇംഗ്ലീഷിലെ "അഞ്ച് സി" കളെ ആശ്രയിച്ചായിരുന്നു: ചെമ്പ് (അരിസോണയിലെ ചെമ്പ് ഖനനം കാണുക), പരുത്തി, കന്നുകാലികൾ, സിട്രസ്, കാലാവസ്ഥ (ടൂറിസം) എന്നിവയാണവ.
തുറസായ വിശാലമായ പ്രദേശങ്ങളിൽനിന്നും ഭൂഗർഭ ഖനികളിൽനിന്നും ചെമ്പ് ഇപ്പോഴും വിപുലമായി ഖനനം ചെയ്യുന്നുണ്ട്.
ഇത് രാജ്യത്തിന്റെ ഉത്പാദനത്തിന്റെ മൂന്നിൽ രണ്ടു ഭാഗം വരുമെന്നു കണക്കാക്കിയിരിക്കുന്നു.
സംസ്ഥാന സർക്കാരാണ് അരിസോണയിലെ ഏറ്റവും വലിയ തൊഴിൽദാതാവ്.
അതേസമയം ബാന്നെർ ഹെൽത്ത് ഏറ്റവും വലിയ സ്വകാര്യ തൊഴിലുടമയാണ്.
2016 ലെ കണക്കുകൾ പ്രകാരം അവർക്ക് ഏകദേശം 39,000 ൽ അധികം ജീവനക്കാരുണ്ടായിരുന്നു.
2016 മാർച്ചിൽ സംസ്ഥാനത്തെ തൊഴിലില്ലായ്മാ നിരക്ക് 5.4 ശതമാനമായിരുന്നു.
അവലംബം 1 2 3 2005 American Community Survey.
Retrieved from the data of the MLA Archived 2007-12-01 at the Wayback Machine .
, 2010-07-13 ↑ ↑ "2010 Census State Area Measurements and Internal Point Coordinates" .
U.S. Census Bureau .
Retrieved February 14, 2012.
↑ Resident Population Data – 2010 Census Archived October 19, 2013, at the Wayback Machine .
↑ Archived 2015-01-08 at the Library of Congress ↑ ↑ American FactFinder – Results Archived May 20, 2011, at the Wayback Machine .
1 2 Historical Census Statistics on Population Totals By Race, 1790 to 1990, and By Hispanic Origin, 1970 to 1990, For The United States, Regions, Divisions, and States Archived December 24, 2014, at the Wayback Machine .
" Table 17.  Arizona – Race and Hispanic Origin: 1860 to 1990 ".
(PDF) ↑ ↑ ↑ ↑ ↑ ↑ ↑ Arizona വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് മുൻഗാമി ന്യൂ മെക്സിക്കോ യു.എസ്. സംസ്ഥാനങ്ങൾ സംസ്ഥാനപദവി ലഭിച്ച ക്രമത്തിൽ 1912 ഫെബ്രുവരി 14ന് പ്രവേശനം നൽകി (48ആം) പിൻഗാമി അലാസ്ക കുറിപ്പുകൾ ↑ In 2000, this designation was broken into two groups: Independent, Non-Charismatic Churches (34,130 adherents) and Independent, Charismatic Churches (29,755 adherents)
അരിവാൾചിറകൻ നാരങ്ങസ്രാവ് ഇംഗ്ലീഷ് വിലാസം https://ml.wikipedia.org/wiki/Negaprion_acutidens
തീര കടൽ വാസിയായ ഒരു മത്സ്യം ആണ് അരിവാൾചിറകൻ നാരങ്ങസ്രാവ് കരയോട് ചേർന്ന പ്രദേശങ്ങളിലും ഇവയെ കാണുന്നു .
തീര കടലിലെ ആഴം കുറഞ്ഞ ഭാഗങ്ങളിൽ ആണ് ഇവയെ കാണുന്നത് , അഴിമുഖങ്ങൾ , കണ്ടൽ നിറഞ്ഞ നദി മുഖങ്ങൾ , പവിഴ പുറ്റുകളുടെ ഇടയിൽ ഒകെ ആണ് ഇവയെ കാണുന്നത് .
ആലുവ ഇംഗ്ലീഷ് വിലാസം https://ml.wikipedia.org/wiki/Aluva
10°07′00″N 76°21′00″E ﻿ / ﻿ 10.1167°N 76.3500°E ﻿ / 10.1167; 76.3500 കേരളത്തിലെ എറണാകുളം ജില്ലയിൽ സ്ഥിതി ചെയ്യുന്ന വ്യവസായ നഗരമാണ് ആലുവ .
പെരിയാറിന്റെ തീരത്തുള്ള ആലുവാ മണപ്പുറത്തെ മഹാശിവരാത്രി പ്രശസ്തമാണ്.
എറണാകുളം നിന്ന് 20km അകലെയാണ് ആലുവ സ്ഥിതി ചെയ്യുന്നത്.
നെടുമ്പാശ്ശേരി അന്താരാഷ്ട്ര വിമാനത്താവളത്തിൽ നിന്ന് 12 കിലോമീറ്റർ തെക്ക് ഭാഗത്താണ് ആലുവ സ്ഥിതിചെയ്യുന്നത്.
പല അദ്വൈത ആശ്രമങ്ങളും ആലുവയിൽ ഉണ്ട്.
ഫെഡറൽ ബാങ്കിന്റെ ആസ്ഥാനവും ആലുവയാണ്.
തിരുവിതാംകൂർ രാജാവിന്റെ കൊട്ടാരവും ആലുവയിലുണ്ട്.
എങ്കിലും ആലുവയെ പ്രശസ്തമാക്കുന്നത് ആലുവാ തീരത്തുകൂടെ ശാന്തമായൊഴുകുന്ന പെരിയാറാണ്.
ഇന്ത്യയിലെ തന്നെ രണ്ടു നഗരങ്ങൾക്കിടയ്ക്ക് ഏറ്റവും കൂടുതൽ ബസ്സ് സർവീസുകൾ ഉള്ളത് ആലുവയ്ക്കും കൊച്ചിക്കും ഇടയ്ക്കാണ്.
കൊച്ചിമെട്രോ റെയിൽ ആരംഭിക്കുന്നതു ആലുവയിൽ നിന്നാണ്.
ആലുവ ഇന്ത്യയിലെ എല്ലാ പ്രധാന നഗരങ്ങളുമായി വിമാനമാർഗ്ഗവും (നെടുമ്പാശ്ശേരി വിമാനത്താവളം), റെയിൽ മാർഗ്ഗവും റോഡ് മാർഗ്ഗവും കടൽമാർഗ്ഗവും ( കൊച്ചി തുറമുഖം വഴി) ബന്ധപ്പെട്ടിരിക്കുന്നു.
2018 ഓഗസ്റ്റ് മാസത്തിൽ ഉണ്ടായ പ്രളയം ഏറ്റവും കൂടുതൽ ബാധിച്ച നഗരം കൂടിയാണ് ആലുവ.
ആലുവ ശിവക്ഷേത്രത്തിന്റെ പടിഞ്ഞാറുള്ള ആൽമരത്തിൽ നിന്നാണ് ആലുവ എന്ന പേരുവന്നതെന്ന് ഒരു വിശ്വാസമുണ്ട്.
ആലിൻ്റെ വായ എന്നത് ആലുവയായി.
വില്വമംഗലം സ്വാമിയാരാണ് ഈ ആൽ വച്ചുപിടിപ്പിച്ചത് എന്ന് വിശ്വസിക്കുന്നു.
വിശ്വവിജ്ഞാനകോശത്തിലും ഇത് ഉദ്ധരിച്ച് കാണുന്നുണ്ട്.
എന്നാൽ ആലല്ല ശിവക്ഷേത്രം തന്നെയാണ്‌ സ്ഥലനാമോല്പത്തിക്ക് കാരണമെന്ന് മറ്റു ചിലർ വിശ്വസിക്കുന്നു.
മധുര കേന്ദ്രീകരിച്ച് വികസിച്ച് ശൈവ മതപ്രസ്ഥാനം പടിഞ്ഞാറോട്ട് വികസിക്കുകയും ആദ്യം തൃക്കരിയൂർ ശിവക്ഷേത്രം സ്ഥാപിക്കപ്പെടുകയും ചെയ്തു.
പിന്നീട് ആലുവയിലും ക്ഷേത്രം സ്ഥാപിക്കപ്പെട്ടു.
മധുരയിലെ ശിവക്ഷേത്രത്തെ ആലവായിൽ എന്ന് വിളിച്ചിരുന്നത് അനുകരിച്ച് ഈ പ്രതിഷ്ഠക്കും ആലവായിൽ എന്ന് വിളിക്കുകയും അത് പിന്നീട് ആലുവാ എന്നാകുകയും ചെയ്തു.
മറ്റൊരു സിദ്ധാന്തം ബുദ്ധമതക്കാരെ ഉന്മൂലനം ചെയ്യാൻ കഴുവിലേറ്റിയിരുന്ന ശൈവമതത്തിന്റെ സ്വാധീനത്തിൽ നിന്നുണ്ടായതാണീ പേരെന്നാണ്.
ഇളവാങ്ക് അഥവാ ഇലവാ എന്ന ഇരുമ്പ് ആയുധം ഉപയോഗിച്ചാണ് ബൗദ്ധരുടെ പുറത്ത് തൂക്കം കയറ്റിയിരുന്നത്.
ഇതിനെ ചിത്രവധം എന്നാണ് വിളിച്ചിരുന്നത്.
ആലുവായ-നടുങ്ങല്ലൂർ-തിരുവാല്ലൂർ-ചെറിയത്ത് എന്നിങ്ങനെ പക്ഷിശ്രേഷ്ഠനായ ജടായു, രാവണൻ സീതാദേവിയെ ലന്കയിലേക്ക് തട്ടികൊണ്ട് പോകവെ ഈ പ്രദേശത്തു വച്ച് രാമഭക്തനായ ജടായു രാവണനെ തടുക്കുകയും തുടർന്നുളള യുദ്ധത്തിൽ രാവണൻ ജടായുവിനെ മൃതശരീരനാക്കുകയും ചെയ്തു,,,, ആ പകഷ്ിശ്രേഷ്ഠൻറെ വായയും, നടുഭാഗവും, വാൽഭാഗവും വീണ 4 പ്രദേശങ്ങൾ ആലുവ മഹാദേവക്ഷേത്രം(തലഭാഗം), കടുങ്ങല്ലൂർ നരസിംഹസ്വാമീ ക്ഷേത്രം(നടുഭാഗം), തിരുവാലൂർ മഹാദേവ ക്ഷേത്രം(വാൽഭാഗം),ചെറിയത്ത് നരസിംഹ സ്വാമി ക്ഷേത്രം,ദേശം ശ്രീ ചെറിയത്ത് മഹാവിഷ്ണു ക്ഷേത്രം (ചിറകുഭാഗം) എന്നിങ്ങനെ ഉണ്ടായവയാണ് എന്ന്  ഒരു ഐതിഹ്യവും കഥയും ആലുവഭാഗത്തു പ്രചാരത്തിലുണ്ട്.
ആലുവ നഗരത്തിലും, നഗരപരിധിയിലും സ്ഥിതി ചെയ്യുന്ന ഈ 4 മഹാക്ഷേത്രങ്ങളുടെ സ്ഥാനവും ഏതാണ്ട് ഒരേ നേർരേഖയിലാണ് എന്നത് അത്ഭുതാവഹമാണ്...
കേരളത്തിൽ പ്രാചീന ശിലായുഗമില്ല എന്ന് വാദിച്ചവർക്ക് മറുപടിയായി ആദ്യമായി അതിന് തെളിവുകൾ ലഭിച്ചത് ആലുവയിൽ നിന്നാണ്.
തെന്മലക്കടുത്തുള്ള ചെന്തരുണിമലയിൽ നിന്നാണ് അവശിഷ്ടങ്ങൾ കണ്ടെടുത്തത്.
1343 ലെ പെരിയാർ വെള്ളപ്പൊക്കത്തിൽ ആദ്യപ്രതിഷ്ഠ നിലനിന്നിരുന്ന ക്ഷേത്രം നശിച്ചു പോവുകയും പകരം വടക്ക് വശത്തുള്ള  ഉയർന്ന കരയിൽ പുതിയ ക്ഷേത്രം സ്ഥാപിക്കുകയും ചെയ്തു.
എങ്കിലും എല്ലാവർഷവും ശിവരാത്രിക്ക് പഴയ ശിവപ്രതിഷ്ഠ നിലകൊണ്ട സ്ഥാനത്ത് താൽകാലിക ക്ഷേത്രം നിർമ്മിക്കുകയും അത് വെള്ളത്തിൽ ലയിച്ച് ചേരുകയും ചെയ്യുന്നു.
ചേരരാജാക്കന്മാരുടെ കാലത്തേ തന്നെ പ്രധാനപ്പെട്ട ഒരു വാണിജ്യോത്സവമായി ആലുവാശിവരാത്രി കൊണ്ടാടിയിരുന്നു.
ഒരു വർഷത്തേക്ക് വേണ്ട ഗൃഹോപകരണങ്ങൾ , പണിയായുധങ്ങൾ, കാർഷിക വിത്തുകൾ, വസ്ത്രങ്ങൾ എന്നിങ്ങനെ എല്ലാം ഇവിടെ വില്പനക്കെത്തിയിരുന്നു.
പിന്നീട് കൊച്ചി രാജ്ഞിയാണ് ആലുവ ചന്ത നിർമ്മിക്കാൻ ഉത്തരവ് പുറപ്പെടുവിച്ചത്.
ഇതിനായി പണ്ടാരം വകയിൽ നിന്ന് സ്ഥലവും വിട്ടുകൊടുത്തു.
ഈ ചന്തയെ ചുറ്റിപ്പറ്റിയാണ് നഗരം വികസിച്ചത് തന്നെ.
വേനലിന്‌ ചൂടുവർദ്ധിച്ചിരുന്നത് കുറക്കാൻ ക്രി.
16 ശതകത്തിൽ പോർട്ടുഗീസുകാർ ഇവിടെ സുഖവാസകേന്ദ്രം പണിയുകയുണ്ടായി.
ആലുവാപ്പുഴയിൽ കുളിച്ച് താമസിക്കാൻ അവർ പ്രത്യേകം ശ്രദ്ധിച്ചു.
ഫിറാ ഡി ആൽ‌വാ എന്നായിരുന്നു അവരുടെ സ്നാനകേന്ദ്രത്തിന്റെ പേർ.
പിന്നീട് ഡച്ചുകാരും ഈ പതിവ് പിന്തുടർന്നു.
1789-ൽ തിരുവിതാംകൂർ മഹാരാജാവ് ആലുവാ മണപ്പുറത്ത് വച്ച് യാഗം നടത്തിയതായി രേഖകൾ ഉണ്ട്.
ഭരണസം‌വിധാനം ആലുവ മുൻസിപ്പാലിറ്റി ക്ലോക്ക് ടവർ കമേഴ്സ്യൽ ബിൽഡിംഗ് സാംസ്കാരിക രംഗം
ആലുവയിലുള്ള പ്രശസ്തമായ ക്ഷേത്രങ്ങൾ ആലുവ മഹാദേവക്ഷേത്രം('ദക്ഷിണകാശി'), കടുങ്ങല്ലൂർ നരസിംഹസ്വാമി ക്ഷേത്രം തിരുവാലൂർ മഹാദേവ ക്ഷേത്രം ആലുവ ശ്രീകൃഷ്ണസ്വാമി ക്ഷേത്രം പെരുമ്പള്ളി ദേവീക്ഷേത്രം, ചീരക്കട ക്ഷേത്രം ചെമ്പകശ്ശേരി ശ്രീ ദുർഗ്ഗ ഭഗവതി  ക്ഷേത്രം പെരുംതച്ചൻ നിർമ്മിച്ച ഉളിയന്നൂർ ക്ഷേത്രം ദേശം ശ്രീ ചെറിയത്ത് മഹാവിഷ്ണു ക്ഷേത്രം ദേശം ശ്രീപളളിപ്പാട്ടുകാവ് ഭഗവതി ക്ഷേത്രം ദേശം ശ്രീ അനന്തപുരം മഹാവിഷ്ണു ക്ഷേത്രം ദേശം ശ്രീ ദത്ത-ആഞ്ജനേയ ക്ഷേത്രം ആലുവ എസ.
അദൈ｣താശ്രമം
ആലുവയിലുള്ള പ്രശസ്തമായ മുസ്ലിം പള്ളികൾ ' തോട്ടുംമുഖം തങ്ങൾ ജാരം തോട്ടുംമുഖം പടിഞ്ഞറെ പള്ളി
പല ക്രിസ്ത്യൻ പള്ളികളും സെമിനാരികളും ആലുവയിലുണ്ട്.
ആലുവയിലെ തൃക്കുന്നത്തു സെമിനാരി പ്രശസ്തമാണ്.
മലങ്കര ഓർത്തഡോക്സ് സഭയുടെ കീഴിലാണ് ഈ സെമിനാരി.
ആലുവയിലെ പ്രധാന മുസ്ലീം ദേവാലയമായ സെൻട്രൽ ജുമാ മസ്ജിദും വളരെ പ്രശസ്തമാണ്.
ശ്രീകൃഷ്ണസ്വാമിക്ഷേത്രവും സെന്ട്രൽ മസ്ജിദും ഒരു മതിലിനിരുപുറവുമായി നിലകൊള്ളുന്നു.
ആലുവയിലെ ഏറ്റവും പഴക്കം ചെന്ന സ്കൂൾ "ആലുവ ബോയ്സ്" എന്നറിയപ്പെടുന്ന ഗവണ്മെന്റ് ബോയ്സ് ഹയർ സെക്കന്ററി സ്കൂൾ ,ആലുവ  ആണ്   .
ഈ സ്കൂൾ സ്ഥാപിക്കപ്പെട്ടത് 1908 ൽ ആണ് .
ആലുവായിലെ ഏറ്റവും കൂടുതൽ വിദ്യാർഥികൾ പഠിക്കുന്ന സെന്റ്‌ മേരീസ് ഹൈസ്‌കൂൾ 1909 ലാണ് സ്ഥാപിക്കപ്പെട്ടത് .
ആദ്യ കാലത്ത്  പെൺകുട്ടികൾക്ക് മാത്രം പ്രവേശനം നൽകിയിരുന്ന കേരളത്തിലെ തന്നെ പഴക്കം ചെന്ന വിദ്യാലയങ്ങളിൽ ഒന്നാണ്  ക്രൈസ്തവ മഹിളാലയം ഹയർ സെക്കന്ററി സ്കൂൾ   .
തദ്ദേശവാസികൾ ഇതിനെ 'മഹിളാലയം' എന്നും വിളിക്കുന്നു.
ഒരു മലമുകളിൽ സ്ഥാപിച്ചിരിക്കുന്ന ഈ വിദ്യാലയം വയലേലകളിലേക്കും കൃഷിയിടങ്ങളിലേക്കും ഒരു രമണീയ ദൃശ്യം നൽകുന്നു.
ഒരുപാടു വിദ്യാർത്ഥിനികളുടെ വ്യക്തിത്വ വളർച്ചയ്ക്ക് ഈ പ്രശസ്ത വിദ്യാലയം കളമൊരുക്കിയിട്ടുണ്ട്.
മറ്റു പ്രധാന വിദ്യാലയങ്ങൾ വിദ്യാധിരാജ വിദ്യാഭവൻ, നിർമ്മല, സെന്റ്.
ജോൺ ബാപ്റ്റിസ്റ്റ് സ്കൂൾ, സെന്റ് ഫ്രാൻസിസ്, ആലുവ സെറ്റിൽമെന്റ്, തുടങ്ങിയവയാണ്.
ഇവയെല്ലാം തന്നെ വിദ്യാഭ്യാസ, സാംസ്കാരിക, കായിക മണ്ഡലങ്ങളിൽ തങ്ങളുടെ പ്രാഗൽഭ്യം തെളിയിച്ചവയാണ്.
ആലുവയിലെ പ്രധാന വിദ്യാഭ്യാസ സ്ഥാപനങ്ങൾ താഴെ പറയുന്നവയാണ് Govt.
Boy's Higher Secondary School UC College Jyothi Nivas Public School St Mary's High School The Alwaye Settlement Higher Secondary School Vidyadhiraja Vidyabhavan Higher Secondary School School For The Blind Aluva St. Francis Higher Secondary School for Girls Government Girls Higher Secondary School Aluva Joe Mount Public School Al-Ameen International Public School Jyothi Nivas Senior Secondary School, Jeevass CMI Central School SNDP Higher Secondary School Technical Higher Secondary School, Aluva - IHRD Christava Mahilalayam Higher Secondary School Nirmala Higher Secondary School for Girls Islamic Higher Secondary School Holy Ghost Convent Girls High School St.John The Baptist Csi Emhs School St.Joseph's UP School Sivagiri Vidyaniketan Senior Secondary School Al-Hind Public School Talent Public School Crescent Public School Ideal Public School
ആലുവയിലെ യൂണിയൻ ക്രിസ്ത്യൻ കോളേജ് പ്രശസ്തമാണ്.
ആലുവയിൽനിന്ന് എട്ടു കിലോമീറ്റർ അകലെ വാഴക്കുളം പഞ്ചായത്തിലെ മാറമ്പള്ളിയിൽ സ്ഥിതി ചെയ്യുന്ന ഒരു കലാലയമാണ് എം.ഇ.
എസ്. കോളേജ് മാറമ്പള്ളി .
അവലംബം ↑ വിശ്വവിജ്ഞാന കോശം.
വോള്യം II ഏട് 28.
എൻ.ബി.എസ്. ↑ {{ cite book }} : Cite has empty unknown parameter: | coauthors= ( help ) ↑ ↑ Velayudhan Panikasery, Kerala Charithrathinte Ullarakalileku , Current, 2012 ↑ യുഗപ്രഭാത് ദിനപത്രം 1971 ഫെബ്രുവരി 16.
ദില്ലി ↑ മാതൃഭൂമി ദിനപത്രം 1987 മെയ് 18 ↑
പുറത്തുനിന്നുള്ള കണ്ണികൾ Aluva എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആലുവയെക്കുറിച്ച് ആലുവയെ കുറിച്ചുള്ള സംവാദം ആലുവയെ കറിച്‌ ചിത്രശാല ആലുവ പാലം പെരിയാർ പുഴ വർഗീസ് പയ്യപ്പിള്ളി സ്മാരകം, ചുണങ്ങംവേലി ശിവക്ഷേത്രം ആലുവ മുനിസിപ്പൽ ബസ് സ്റ്റാന്റ് ആലുവ ബൈപ്പാസ് കവല ബാങ്ക് കവല റെയിൽവേ സ്റ്റേഷൻ മാർത്താണ്ഡവർമ്മ പാലം മാർത്താണ്ഡവർമ്മ പാലം മാർത്താണ്ഡവർമ്മ പാലം മംഗലപ്പുഴ പാലം മംഗലപ്പുഴ പാലം മംഗലപ്പുഴ പാലം പെരിയാർ നദി ആലുവാ മണപ്പുറത്തുനിന്നുള്ള കാഴ്ച ആലുവ തീവണ്ടി നിലയം.
ഫെഡറൽ ബാങ്ക് മുഖ്യകാര്യാലയം.
ആലുവ കൊട്ടാരം ഇംഗ്ലീഷ് വിലാസം https://ml.wikipedia.org/wiki/Aluva_Palace
തിരുവിതാംകൂറിലെ ചേരരാജാക്കന്മാരുടെ ഭരണകാലത്ത് 1790-ൽ കാർത്തിക തിരുനാൾ ധർമ്മരാജ മഹാരാജാവ് പണികഴിപ്പിച്ച തിരുവിതാംകൂർ രാജകൊട്ടാരമാണ് ആൽവേ പാലസ് എന്നും അറിയപ്പെടുന്ന ആലുവ കൊട്ടാരം .
എറണാകുളം ജില്ലയിൽ ആലുവയിലാണ് ഈ കൊട്ടാരം സ്ഥിതി ചെയ്യുന്നത്.
തിരുവിതാംകൂർ രാജകുടുംബം ഒരിക്കൽ കൊട്ടാരത്തിൽ താമസിച്ചിരുന്നതായി ചരിത്ര രേഖകൾ സൂചിപ്പിക്കുന്നു.
രാജകുടുംബത്തെ സന്ദർശിക്കുന്ന ആളുകൾക്ക് അതിഥി മന്ദിരമായും കൊട്ടാരം പ്രവർത്തിച്ചു.
പെരിയാർ നദിയുടെ തീരത്താണ് ഈ സ്മാരകം സ്ഥിതി ചെയ്യുന്നത്.
1991-ൽ ചിത്തിര തിരുനാൾ ബാലരാമ വർമ്മ രാജാവിന്റെ മരണശേഷം, കൊട്ടാരം കേരള സർക്കാർ ഏറ്റെടുത്തു.
ഇപ്പോൾ ഹോസ്പിറ്റാലിറ്റി സെന്ററായി  സർക്കാർ പരിപാലിക്കുന്നു.
ആലുവ താലൂക്ക്
കേരളത്തിലെ എറണാകുളം ജില്ലയിലെ ഏഴ് താലൂക്കുകളിൽ ഒന്നാണ് ആലുവ താലൂക്ക് .
ആലുവായാണ് ഈ താലൂക്കിന്റെ ആസ്ഥാനം.
കണയന്നൂർ , കൊച്ചി , കോതമംഗലം , കുന്നത്തുനാട് , മൂവാറ്റുപുഴ , പറവൂർ എന്നിവയാണ് ജില്ലയിലെ മറ്റു താലൂക്കുകൾ.
ആലുവ താലൂക്കിൽ 10 ഗ്രാമ പഞ്ചായത്തുകളാണ് ഉള്ളത്.
ഈ ഗ്രാമങ്ങളിൽ എല്ലാം തഹസിൽദാറെ സഹായിക്കുന്നത് വില്ലേജ് ഓഫീസർമാർ ആണ്.
താലൂക്കിലെ ഗ്രാമപഞ്ചായത്തുകളും നഗരസഭകളും
* പാറകടവ് ഗ്രാമപഞ്ചായത്ത് നെടുമ്പാശേരി ഗ്രാമപഞ്ചായത്ത് ചെങ്ങമനാട് ഗ്രാമപഞ്ചായത്ത് കാലടി ഗ്രാമപഞ്ചായത്ത് മഞ്ഞപ്ര ഗ്രാമപഞ്ചായത്ത് തുറവൂർ ഗ്രാമപഞ്ചായത്ത് (എറണാകുളം ജില്ല) അയ്യമ്പുഴ ഗ്രാമപഞ്ചായത്ത് മൂക്കന്നൂർ ഗ്രാമപഞ്ചായത്ത് മലയാറ്റൂർ-നീലേശ്വരം ഗ്രാമ പഞ്ചായത്ത് കറുകുറ്റി ഗ്രാമപഞ്ചായത്ത് കാഞ്ഞൂർ ഗ്രാമപഞ്ചായത്ത് ശ്രീമൂലനഗരം ഗ്രാമപഞ്ചായത്ത് ആലുവ മുനിസിപ്പാലിറ്റി അങ്കമാലി മുൻസിപ്പാലിറ്റി ചരിത്രം അതിർത്തികൾ വടക്ക് -- ചാലക്കുടി താലൂക്ക് ( തൃശ്ശൂർ ജില്ല ) കിഴക്ക് -- മൂവാറ്റുപുഴ കോതമംഗലം കുന്നത്തുനാട് താലൂക്കുകൾ തെക്ക് --കണയന്നൂർ, കൊച്ചി താലൂക്കുകൾ പടിഞ്ഞാറ് --പറവൂർ താലൂക്ക് അവലംബം
ആലുവ തുരുത്ത് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
നാലു വശവും പെരിയാർ നദിയാൽചുറ്റപ്പെട്ട ഒരു പ്രദേശമാണ് ആലുവ തുരുത്ത്.
ആലുവ പട്ടണത്തിനു സമാന്തരമായി ഈ പ്രദേശം സ്ഥിതി ചെയ്യുന്നു.
കരപ്രദേശത്ത് നിന്ന് വേർപെട്ട് കിടക്കുന്ന ഈ സ്ഥലത്ത് നാലായിരത്തോളം ആളുകൾ താമസിക്കുന്നു.
പഴയ കാലത്ത് നാല് ഓട്കമ്പനികൾ ഇവിടെ പ്രവർത്തിച്ചിരുന്നു.
ഇപ്പോൾ ഓടിന്റെ ആവശ്യം ഇല്ലാതായപ്പോൾ കമ്പനികൾ നിർത്തി.
ഒരു സർക്കാർസ്ക്കൂളും ഹെൽത്ത്സെന്റെറും ഇവിടെ സ്ഥിതി ചെയ്യുന്നു.
പാണ്ടിപ്പുഴ എന്ന പേരിൽ അറിയപ്പെടുന്ന ജംഗ്ഷഷനാണ് സ്ഥലത്തെ പ്രധാന ജംഗ്ഷൻ.
പാലം ജംഗ്ഷൻ മറ്റൊരു ജംഗ്ഷനാണ്.
വാഹനങ്ങൾ കയറാൻ സാധിക്കാതിരുന്ന ഇവിടെ 1998 ലാണ് ഒരു പാലം പണിത് വാഹനയോഗ്യമാക്കിയത്.
തുരുത്ത് മുസ്ലിം ജമാഅത്തിന്റ കീഴിലുള്ള ഒരു ജുമുഅത്ത് പള്ളിയും ഇതിന്റെ കീഴിൽ മൂന്ന് തൈക്കാവുകളും ഒരു ഹിന്ദു ക്ഷേത്രവും ,പുതിയതായി ഒരു ക്രിസ്ത്യൻ കപ്പേളയും ഇവിടെ ഉണ്ട്.
സംസ്ഥാനത്തെ ആദ്യത്തെ കാർബൻ ന്യൂട്രൽ ഫാമായി തുരുത്തിലുള്ള സർക്കാർ കൃഷിതോട്ടം പ്രഖ്യാപിച്ചത് 2023 ലാണ്.
ഇവിടെ നെൽകൃഷിയുടെ പുതിയ ഇനം വിത്തുകളെക്കുറിച്ച് ഗവേഷണം നടത്താൻ സംവിധാനങ്ങളൊരുക്കിയിരിക്കുന്നു.
തുരുത്തിനെ മറുകരകളുമായി ബന്ധിപ്പിക്കുന്ന മൂന്ന്പാലങ്ങൾ 2015 ൽ പണികഴിപ്പിച്ചു.
തോട്ടുംമുഖത്ത് നിന്ന് തുരുത്തിലേക്കും, തുരുത്തിൽ നിന്നും ചൊവ്വരക്കും ഉള്ള രണ്ട് പാലങ്ങളും, വടക്കൻ മുക്കിൽ നിന്നും പുറയാറിലേക്കുള്ള ടു വീലറുകളും ചെറിയ വാഹനങ്ങളും പ്രവേശിക്കുന്ന ഇരുമ്പ് പാലവുമാണ് ഇത്.
മഹിളാലയം മുതൽ തുരുത്ത് വരെയും തുരുത്തിൽ നിന്നും ചൊവ്വരക്കും ഉള്ള പാലങ്ങൾ സീ പോർട്ട് എയർ പോർട്ട്  റോഡിന്റ ഭാഗമായി നിർമ്മിച്ചവയാണ്.
തൂമ്പാകടവിനെ അഥവാ പെരിയാറിന്റെ കൈവഴിയായ നദിക്ക് കുറുകനെ 1998 ൽ ഒരു പാലം നിർമ്മിച്ചിരുന്നു.
തുരുത്തിൽ നിന്ന് ആലുവ പട്ടണത്തിലേക്കുള്ള റെയിൽ നടപ്പാത ഇവിടെ കാൽനടയായി പട്ടണത്തിലെത്താൻ എളുപ്പ മാർഗമാണ്.
ചുറ്റും വെള്ളത്താൻ ചുറ്റപ്പെട്ട പ്രദേശത്തെ തുരുത്ത് എന്ന് വിളിക്കുന്നത് കൊണ്ട് പെരിയാറാൽ ചുറ്റപ്പെട്ട ഈ സ്ഥലത്തെ തുരുത്ത് എന്ന് വിളിക്കുന്നു.
ആലുവ നഗരസഭ ഇംഗ്ലീഷ് വിലാസം https://ml.wikipedia.org/wiki/Aluva_Municipality ആലുവ പട്ടണം ആലുവ നഗരസഭാ കാര്യാലയം
ആലുവ നഗരസഭാ കാര്യാലയം ആലുവ പട്ടണം 10°36′N 76°13′E ﻿ / ﻿ 10.6°N 76.21°E ﻿ / 10.6; 76.21 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ പ്രവിശ്യ കേരളം ജില്ല എറണാകുളം ഭരണസ്ഥാപനങ്ങൾ ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
കേരളത്തിലെ എറണാകുളം ജില്ലയിലെ ആലുവാ താലൂക്കിൽ സ്ഥിതി ചെയ്യുന്ന ഒരു മുനിസിപ്പാലിറ്റിയാണ് ആലുവ .
കേരളത്തിലെ പ്രധാന വ്യവസായ നഗരമാണ് ആലുവ.
നെടുമ്പാശ്ശേരി വിമാനത്താവളത്തിൽ നിന്നും 12 കി.
മി. തെക്കുഭാഗത്തായി ആലുവ പട്ടണം സ്ഥിതിചെയ്യുന്നു.
ശങ്കരാചാര്യർ ജനിച്ച കൈപ്പുള്ളി മന ആലുവയ്ക്കടുത്ത് കാലടിയിലാണ് .
ഇന്ത്യയിലെ പ്രമുഖ ബാങ്കായ ഫെഡറൽ ബാങ്കിന്റെ ആസ്ഥാനം ഈ നഗരത്തിലാണ്.
ആലുവാ ശിവരാത്രിയാൽ പ്രസിദ്ധിയാർജ്ജിച്ച ശിവക്ഷേത്രം സ്ഥിതിചെയ്യുന്നത് നഗരത്തിൽ പെരിയാർ തീരത്താണ്.
പേരിനു പിന്നിൽ വില്വമംഗലം : ആലുവ ശിവക്ഷേത്രത്തിന്റെ പടിഞ്ഞാറ് വശത്തുള്ള ആൽമരം വില്വമംഗലം സ്വാമിയാർ നട്ടുവളർത്തിയതാണന്നാണ് വിശ്വാസം.
ഈ ആൽ വൃക്ഷത്തിൽ നിന്നാണ് സ്ഥലപേർ ലഭിച്ചത് എന്നു കരുതുന്നു.
ശിവക്ഷേത്രം : ആലുവ ശിവക്ഷേത്രത്തെ അനുബന്ധിച്ചുള്ളതാണീ ഈ ഐതിഹ്യവും.
പാലാഴിമഥനത്തെ തുടർന്ന് വാസുകി കാളകൂടവിഷം ചർദ്ദിക്കുകയും, അത് ഭൂമിയിൽ വീണാൽ ലോകനാശം സംഭവിക്കുമെന്നു കണ്ട് ശിവൻ ആ ഉഗ്രവിഷം വായിലേക്കൊഴിച്ചു.
ഇതു കണ്ട് ഭയന്ന പാർവ്വതി ശിവന്റെ കഴുത്തിൽ പിടിച്ച് വിഷം തൊണ്ടയിൽ തടഞ്ഞുനിർത്തി.
കാളകൂടവിഷം എന്നർത്ഥം വരുന്ന ആലം വാ യിൽകൊണ്ട ശിവനെ പ്രതിഷ്ഠിച്ചിരിക്കുന്ന ക്ഷേത്രമുള്ള നാട്, ആലുവാ എന്നറിയപ്പെട്ടു.
ചരിത്രം ആലങ്ങാട് ദേശം
ആലുവ ഉൾപ്പെടുന്ന ഈ നാട്ടുരാജ്യം ആലങ്ങാട് എന്നാണ് അറിയപ്പെട്ടിരുന്നത്.
മങ്ങാട് എന്ന മറ്റൊരു പേരുകൂടിയുണ്ടായിരുന്നു ആലങ്ങാടിന്.
മുത്തേരിപ്പാട് എന്ന് സ്ഥാനപ്പേരുള്ള മങ്ങാട് കൈമൾ ആയിരുന്നു ആലങ്ങാട് ദേശത്തിന്റെ നാടുവാഴികൾ.
18-ആം നൂറ്റാണ്ടിൽ കൊച്ചി രാജ്യത്തോട് ചേർച്ച് അവരുടെ മേൽക്കോയ്മയ്ക്ക് കീഴിലായങ്കിലും 1756-ൽ സാമുതിരിയുടെ ആക്രമണത്തിൽ ആലങ്ങാടും പറവൂരും കോഴിക്കോടിനോട് ചേർത്തു.
തിരുവിതാംകൂറിന്റെ സഹായത്തോടെ ഈ പ്രദേശങ്ങൾ കൊച്ചി തിരിച്ചു പിടിച്ചെടുത്തു.
ഇതിനെ തുടർന്ന്  ആലങ്ങോടും പറവൂരും തിരുവിതാംകൂർ രാജ്യത്തിന്റെ ഭാഗമായി.
മാർത്താണ്ഡവർമ്മ പാലം
കേരളത്തിലെ പ്രശസ്തമായ പാലങ്ങളിൽ ഒന്നാണ് പെരിയാറിനു കുറുകെ ആലുവ നഗരത്തിൽ സ്ഥിതിചെയ്യുന്ന മാർത്തണ്ഡവർമ്മ പാലം.
ആലുവ പട്ടണത്തെ കൊച്ചി നഗരവുമായി ബന്ധിപ്പിക്കുന്നതിൽ പ്രമുഖ പങ്കുവഹിക്കുന്ന ഈ പാലത്തിലൂടെയാണ് ദേശീയപാത 47 കടന്നു പോകുന്നത്.
കൊല്ലവർഷം 1115 ഇടവം 1-ആം തീയതി (ക്രി.വർഷം 14-ജൂൺ-1940) ചിത്തിര തിരുനാൾ ബാലരാമ വർമ്മ തിരുവിതാംകൂർ ഭരിക്കുന്ന അവസരത്തിലാണ് ഈ പാലം നിർമ്മിച്ചത്.
അന്നത്തെ ഇളയരാജാവായിരുന്ന ഉത്രാടം തിരുനാൾ മാർത്താണ്ഡവർമ്മയാണ് പാലം ജനങ്ങൾക്കായി തുറന്നു കൊടുത്തത്.
അദ്ദേഹത്തിന്റെ പേരിലാണ് ഈ പാലം അറിയപ്പെടുന്നത്.
1939- വരെ പാലത്തിന്റെ നിർമ്മാണ മേൽനോട്ടം വഹിച്ചിരുന്നത് ബ്രിട്ടിഷുകാരാനായ ജി.ബി.ഇ.
ട്രസ്കോട്ട് ആയിരുന്നു, അതിനുശേഷം എം.എസ്. ദുരൈസ്വാമി അയ്യങ്കാർ ഏറ്റെടുക്കുകയും, പാലം 1940-ൽ പണിപൂർത്തിയാക്കി ഇളയരാജാവിനാൽ തുറന്നു കൊടുക്കുകയും ചെയ്തു.
ആരാധനാലയങ്ങൾ ആലുവ ശിവക്ഷേത്രം അതിരുകൾ വടക്ക് -- ചെങ്ങമനാട് , കരുമാല്ലൂർ ഗ്രാമപഞ്ചായത്തുകൾ കിഴക്ക് -- കീഴ്‌മാട് ഗ്രാമപഞ്ചായത്ത് തെക്ക് -- ചൂർണ്ണിക്കര ഗ്രാമപഞ്ചായത്ത് പടിഞ്ഞാറ് -- കടുങ്ങല്ലൂർ ഗ്രാമപഞ്ചായത്ത് അവലംബം ↑ ↑ സ്ഥലനാമ കൗതുകം - പി. എ രാമചന്ദ്രൻ നായർ; റെയിൻബോ ബുക്ക് പബ്ലീകേഷൻസ് ↑ http://www.aluvamunicipality.in/ml/history ആലുവ മുനിസിപാലിറ്റി ↑ http://www.aluvamunicipality.in/ml/history ആലുവ മുനിസിപാലിറ്റി ↑ തിരുവിതാംകൂർ ചരിത്രം -- പി. ശങ്കുണ്ണി മേനോൻ -- കേരള ഭാഷാ ഇൻസ്റ്റിറ്റൂട്ട്, തിരുവനന്തപുരം ↑ തിരുവിതാംകൂർ ചരിത്രം -- പി. ശങ്കുണ്ണി മേനോൻ -- കേരള ഭാഷാ ഇൻസ്റ്റിറ്റൂട്ട്, തിരുവനന്തപുരം ↑ കേരള ചരിത്രം -- എ. ശ്രീധരമേനോൻ
ആലുവ അദ്വൈതാശ്രമം ഇംഗ്ലീഷ് വിലാസം https://ml.wikipedia.org/wiki/Alwaye_Advaita_Ashram
അദ്വൈത തത്ത്വം പ്രചരിപ്പിക്കുന്നതിനായി 1913-14 കാലഘട്ടത്തിൽ എറണാകുളം ജില്ലയിലെ ആലുവയിൽ ശ്രീനാരായണഗുരു സ്ഥാപിച്ച ആശ്രമമാണ് ആലുവ അദ്വൈതാശ്രമം .
സംസ്കൃതപഠനത്തിനായി ഒരു വിദ്യാലയവും അദ്ദേഹം സ്ഥാപിച്ചിരുന്നു.
1924-ലെ ശിവരാത്രി നാളിൽ അദ്വൈതാശ്രമത്തിൽ വച്ചാണ് ചരിത്രപ്രസിദ്ധമായ സർവ്വമതസമ്മേളനം നടന്നത്.
1912 മേയ് 1-ന് വർക്കലയിൽ ശാരദാപ്രതിഷ്ഠ നടത്തിയതിനുശേഷം ആലുവയിൽ ഒരു ആശ്രമം സ്ഥാപിക്കുവാൻ ഗുരു തീരുമാനിച്ചു.
ആശ്രമ നിർമ്മാണത്തിനായി ഗുരു തിരഞ്ഞെടുത്തത് പെരിയാറിന്റെ തീരത്ത് ശിവരാത്രി മണൽപ്പരപ്പിനു സമീപമുള്ള എഴ് ഏക്കർ സ്ഥലമായിരുന്നു.
അദ്ദേഹത്തിന്റെ അനുയായികളിൽ നിന്നു ശേഖരിച്ച പണം ഉപയോഗിച്ച് സ്ഥലം വാങ്ങിയതിനുശേഷം ആദ്യമൊരു പർണ്ണശാല കെട്ടി.
അതിനുശേഷം ഒരു മഠം സ്ഥാപിച്ചു.
ജാതിമത പരിഗണനകളില്ലാതെ വിദ്യാർഥികൾക്കു സംസ്കൃതം പഠിക്കുവാനായി ഒരു വിദ്യാലയവും നിർമ്മിച്ചു.
ഈ വിദ്യാലയം പിന്നീട് ശ്രീനാരായണാ ധർമ്മ പരിപാലന ഹയർസെക്കൻഡറി സ്കൂളിന്റെ ഭാഗമായി.
സർവ്വ മതസമ്മേളനം
ആലുവാ അദ്വൈതാശ്രമം പ്രശസ്തിയിലേക്ക് ഉയർന്നത് 1924-ലാണ്.
അതേവർഷം ശിവരാത്രി ദിനത്തിൽ ആശ്രമത്തോടു ചേർന്നുള്ള പന്തലിൽ വച്ച് ചരിത്രപ്രസിദ്ധമായ സർവമത സമ്മേളനം നടന്നു.
പൗരസ്ത്യ രാജ്യങ്ങളിൽ നടന്ന ആദ്യത്തെ സർവമതസമ്മേളനമായിരുന്നു അത്.
ടി. സദാശിവ അയ്യരാണ് സമ്മേളനത്തിന്റെ അധ്യക്ഷസ്ഥാനം നിർവ്വഹിച്ചത്.
ക്രിസ്തുമതം , ബുദ്ധമതം , ഇസ്ലാം മതം , ബ്രഹ്മ സമാജം , ആര്യസമാജം എന്നിവയെ പ്രതിനിധീകരിച്ചുകൊണ്ട് പണ്ഡിതൻമാർ പ്രസംഗിച്ചു.
പന്തലിന്റെ പ്രവേശന കവാടത്തിനു മുകളിൽ സമ്മേളനത്തിന്റെ ആപ്തവാക്യം വാദിക്കാനും ജയിക്കാനുമല്ല, അറിയാനും അറിയിക്കാനും എന്നത് ആലേഖനം ചെയ്തിരുന്നു.
ശതാബ്ദി ആഘോഷം
2013 ഓഗസ്റ്റ് 12-ന്, ആശ്രമം സ്ഥാപിച്ചതിന്റെ നൂറാം വാർഷിക ആഘോഷങ്ങൾ നടന്നു.
അവലംബം പുറംകണ്ണികൾ ആലുവ അദ്വൈതാശ്രമം - ഔദ്യോഗിക വെബ്സൈറ്റ് Archived 2016-04-15 at the Wayback Machine .
SNDP വെബ്സൈറ്റ് Archived 2007-07-21 at the Wayback Machine .
THE APOSTLE OF SOCIAL EQUALITY by Dr. K.I. Vasu Archived 2013-04-15 at Archive.is
ആലുവ നിയമസഭാമണ്ഡലം
കേരളത്തിലെ എറണാകുളം ജില്ലയിൽ സ്ഥിതിചെയ്യുന്ന ഒരു നിയമസഭാമണ്ഡലമാണ് ആലുവ നിയമസഭാമണ്ഡലം .
ആലുവ മുനിസിപ്പാലിറ്റി , ആലുവ താലൂക്കിൽ സ്ഥിതിചെയ്യുന്ന ചെങ്ങമനാട് , ചൂർണ്ണിക്കര , എടത്തല , കാഞ്ഞൂർ , കീഴ്മാട് , നെടുമ്പാശ്ശേരി , ശ്രീമൂലനഗരം എന്നീ പഞ്ചായത്തുകൾ അടങ്ങിയതാണ് ആലുവ നിയമസഭാമണ്ഡലം.
ഇന്ത്യൻ നാഷണൽ കോൺഗ്രസ്സിന്റെ അൻവർ സാദത്താണ് 2011 മുതൽ ഈ നിയമസഭാമണ്ഡലത്തെ പ്രതിനിധീകരിക്കുന്നത്.
ആലുവ നിയമസഭാമണ്ഡലം അവലംബം ↑ http://www.ceo.kerala.gov.in/pdf/KLA/KL_1957_ST_REP.pdf ↑